stanford-oval/wikipedia huggingface dataset:
אבי באום

| --- | --- |
אין תמונה חופשית
 לידה:  1 באוגוסט 1966 (בן 58)
 מדינה:  ישראל
 מקצוע:  איש עסקים ודירקטור
 
אברהם (אבי) באום (נולד ב-1 באוגוסט 1966) הוא איש עסקים ישראלי שמכהן כיושב ראש הדירקטוריון ובעל השליטה (30.75%) בחברה הציבורית חילן. הוא מכהן גם כדירקטור בחברות השונות המוחזקות על ידה.
ביוגרפיה > פעילות עסקית

ביוני 2002 רכש את השליטה בחברה הציבורית חילן טק. בדצמבר 2002 החל לכהן כדירקטור בחברה, ובמרץ 2003 התמנה למנהל הכללי שלה.
במאי 2010 רכש משותפו עופר הירשזון (בנו של שר האוצר לשעבר אברהם הירשזון) את מלוא מניותיו בחברת חילן והפך לבעל השליטה היחידי בחברה.
העסקה התבצעה באמצעות רכישת מניות חילן אשר הוחזקו על ידי הירשזון באופן ישיר, וכן רכישת מניותיו בחברה הפרטית "די.סי.אל.בי.אי. השקעות" אשר החזיקה בשליטה בחילן.
באוגוסט 2012 קיצר את שם החברה מ"חילן טק" ל"חילן".
ביוני 2014 כמנכ"ל חילן הוביל את רכישת השליטה בחברת ה-IT "נס ישראל" והחל לכהן כיושב ראש הדירקטוריון שלה.
בינואר 2017 התמנה ליושב ראש הדירקטוריון של חילן ומינה את אלי זיברט למנהל הכללי במקומו.
במאי 2018 מכר לבית ההשקעות אלטשולר שחם כ-5% ממניות חילן תמורת כ-101 מיליון ש"ח. בספטמבר 2024 מכר לכלל ביטוח בסך 104.5 מיליון ש"ח.
בשנת 2018 עלות העסקתו השנתית של באום כיושב ראש קבוצת חילן הסתכמה בכ-3.6 מיליון ש"ח.
ביוגרפיה > חיים אישיים

באום הוא רואה חשבון מוסמך ובעל תואר ראשון בכלכלה וחשבונאות. בת זוגו היא גלית חמי, עורכת העיתון הכלכלי "כלכליסט", ולהם בת משותפת.
הערות שוליים

↑  שירי חביב ולדהורן, ‏אבי באום מכר מניות חילן לאלטשולר שחם ב-101 מ' ש', באתר גלובס, 29 במאי 2018
↑  חדשות ספונסר, כלל ביטוח מאמינה ב-IT של חילן: רכשה מניות מבעל השליטה אבי באום בכ-105 מיליון שקל, באתר ספונסר, ‏1 באוקטובר 2024
↑  אורן פרסיקו, לא תקראו על זה ב"דה מרקר", באתר העין השביעית, 16 ביולי 2020
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
התנגשות של אלופים (2020)

| התנגשות של אלופים (2020)>  הפוסטר הרשמי של האירוע בכיכובם של דרו מקינטייר, ביילי, אסקה ורומן ריינס.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 27 בספטמבר 2020
עיר: אורלנדו, פלורידה
אולם: אמוויי סנטר
מספר צופים: 0 (מאחורי דלתיים סגורות)
שיר (י) הנושא: "The Champion" בביצוע דה סקור
ספונסר (ים): יונדאי WWE 2K Battlegrounds
סיסמה פרסומית: Gold Rush
סדרת אירועי שלם וצפה של ה-WWE
| פייבאק | התנגשות של אלופים (2020) | NXT TakeOver 31 |
סדרת אירועי התנגשות של אלופים
| 2019 | התנגשות של אלופים (2020) | — |
התנגשות של אלופים (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-27 בספטמבר 2020, באולם אמוויי סנטר שבאורלנדו, פלורידה. האירוע היה האירוע הרביעי בסדרת אירועי התנגשות של אלופים וכלל את חווית הצפייה לקהל המוכרת יותר בשם ThunderDome.
כיאה לשם האירוע, כל חגורות האליפות של המותגים Raw וסמאקדאון הוגנו באירוע זה מלבד אליפות זוגות הנשים של ה-WWE, שבמקור הייתה אמורה להיות חלק מהאירוע גם כן, אך הקרב עליה בוטל לאחר שהאלופות לא היו כשירות להתחרות.
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רומן ריינס ניצח את ג'יי אוסו בהכנעה טכנית ושמר על האליפות האוניברסלית. עוד ברשימת הקרבות, דרו מקינטייר ניצח את רנדי אורטון בקרב אמבולנס ושמר על אליפות ה-WWE, וסמי זיין ניצח את ג'ף הארדי ו-AJ סטיילס בקרב סולם משולש וזכה באליפות הבין יבשתית.
הפקה > רקע

התנגשות של אלופים הוא אירוע שלם וצפה שנתי, המופק על ידי ה-WWE מאז שנת 2016. בדומה לאירוע לילה של אלופים, שאותו החליף, הרעיון של האירוע הוא שכל חגורות האליפות של הארגון יוגנו באירוע. האירוע לשנת 2020 כלל את המותגים Raw וסמאקדאון וחגורות האליפות הבלעדיות להם: אליפות ה-WWE, האליפות האוניברסלית, אליפות הנשים של Raw, אליפות הנשים של סמאקדאון, אליפות ארצות הברית, האליפות הבין יבשתית, אליפות הזוגות של Raw, אליפות הזוגות של סמאקדאון ואליפות 24/7 של ה-WWE. אליפות זוגות הנשים של ה-WWE הייתה אמורה להיות מוגנת באירוע, אך הקרב עליה בוטל לאחר שהאלופות לא היו כשירות להתחרות. האירוע של שנת 2019 כלל גם את המותג 205 לייב ואת אליפות ה-WWE במשקל קל שלו, לעומת זאת, חגורת האליפות עברה להשתייך ל-NXT בשלהי שנת 2019.
הפקה > רקע > השפעת מגפת הקורונה

מאז חודש מרץ, מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל, ולאחר מכן הורחב לחברים וקרובי משפחה של המתאבקים באמצע חודש יוני. ב-17 באוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר גם באורלנדו החל מ-21 באוגוסט בפרק של התוכנית סמאקדאון. יתרה מכך, הארגון השיק לראשונה את חווית הצפייה לקהל המוכרת יותר בשם ThunderDome, שעושה שימוש ברחפנים, לייזרים ופירוטכניקה. קרוב לאלף מסכי LED הותקנו באולם על מנת לאפשר לקהל הצופים של ה-WWE להיות נוכח באופן וירטואלי באירועיו בחינם ולהיראות יישובים בשורות מסודרות על מסכי ה-LED. כמו כן, הארגון עשה שימוש בקריאות מדומות של קהל במטרה ליצור אווירה. האירוע התנגשות של אלופים היה אמור להיערך ב-20 בספטמבר, אך נדחה ל-27 בספטמבר.
הפקה > קרבות מבוטלים

באירוע פייבאק, ניה ג'קס ושיינה בייזלר זכו באליפות זוגות הנשים של ה-WWE, בעוד שבקרב זוגות שנערך במופע המקדים לאירוע, ה-Riott Squad (רובי ריוט וליב מורגן) ניצחו את The IIconics (פייטון רויס ובילי קיי). לילה לאחר מכן בפרק של התוכנית Raw, ה-Riott Squad התמודדו מול The IIconics בקרב חוזר, כשהתניית הקרב הייתה שהמנצחות בו יקבלו קרב על אליפות זוגות הנשים של ה-WWE, בעוד שהמפסידות יהיו חייבות להיפרד. ה-Riott Squad ניצחו בקרב וכתוצאה מכך קיבלו הזדמנות עתידית להתמודד על חגורות אליפות הזוגות. לעומת זאת, פייטון רויס ובילי קיי נפרדו. הקרב שהובטח ל-Riott Squad הוכרז לאחר מכן באופן רשמי לאירוע התנגשות של אלופים. לעומת זאת, שעות ספורות בלבד לפני האירוע, גם ג'קס וגם בייזלר לא היו כשירות להתחרות וכתוצאה מכך הקרב בוטל.
ב-11 בספטמבר בפרק של התוכנית סמאקדאון, ניקי קרוס ניצחה את אלכסה בליס, לייסי אוואנס וטמינה בקרב מרובע אשר קבע את זהות הטוענת לכתר לאליפות הנשים של סמאקדאון, שתתמודד מול ביילי באירוע התנגשות של אלופים. לעומת זאת, שעות ספורות בלבד לפני האירוע, הקרב בוטל לאחר שקרוס לא הייתה כשירה להתחרות. באירוע עצמו, ביילי הגנה על תוארה נגד אלופת הנשים של Raw, אסקה.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: קורי גרייבס (סמאקדאון)
צוות השידור באנגלית: טום פיליפס (Raw)
צוות השידור באנגלית: סמואה ג'ו (Raw)
צוות השידור באנגלית: ביירון סקסטון (Raw)
צוות השידור בספרדית: קרלוס קבררה
כרוזים: גרג המילטון (סמאקדאון)
כרוזים: מייק רום (Raw)
שופטים: ג'סיקה קאר
שופטים: צ'אד פטון
שופטים: צ'ארלס רובינסון
שופטים: ריאן טראן
שופטים: דרייק וורץ
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
מראיינות: אליס אשטון
פאנל לפני האירוע: צ'ארלי קארוסו
פאנל לפני האירוע: ג'ון "בראדשו" לייפילד
פאנל לפני האירוע: פיטר רוזנברג
פאנל לפני האירוע: בוקר טי
אירוע > מופע מקדים

במהלך המופע המקדים לאירוע התנגשות של אלופים, דווח שאלופות זוגות הנשים של ה-WWE, ניה ג'קס ושיינה בייזלר, שהיו אמורות להגן על חגורות האליפות שלהן נגד ה-Riott Squad (רובי ריוט וליב מורגן), וניקי קרוס, שהייתה אמורה להתמודד מול ביילי על אליפות הנשים של סמאקדאון, אינן כשירות להתחרות באירוע. כתוצאה מכך, הקרב על אליפות זוגות הנשים בוטל, בעוד שאלופת הנשים של סמאקדאון, ביילי, הייתה מתוכננת לשאת דברים בנוגע לקרב שלה יותר מאוחר באירוע.
המופע המקדים הכיל קרב אחד בודד, ובו סזארו ושינסקה נקאמורה הגנו על אליפות הזוגות של סמאקדאון נגד לוצ'ה האוס פארטי (קאליסטו ולינסה דוראדו) (שלוו לקרב על ידי גראן מטאליק). בסיום, נקאמורה ביצע על קאליסטו את מהלך הסיום שלו, הקינשאסה, לאחר שסזארו ביצע עליו את מהלך הג'יאנט סווינג. מהלכים אלו הספיקו לאלופי הזוגות לנצח בקרב ולהגן על התואר בהצלחה.
אירוע > הקרב המרכזי

בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד בן דודו, ג'יי אוסו. ריינס שלט בקרב ביד רמה ובמהלכו הוא דרש מג'יי להכיר בו כראש השבט וכראש המשפחה. ג'יי סירב לכך בכל תוקף ובסופו של דבר ביצע קאמבק, לעומת זאת, במהלך אחד מניסיונות ההצמדה שלו על ריינס, האחרון הכה אותו בעזרת מכה מתחת לחגורה תוך כדי שהוא יצא מספירת שלוש. לאחר מכן, ריינס החזיר לידיו את השליטה בקרב, כשפעם נוספת ג'יי מסרב להיענות לדרישותיו. אחיו הפצוע של ג'יי, ג'ימי אוסו, הגיע, כאשר הוא כבר היה מוכן לזרוק את המגבת הלבנה שבידו לתוך הזירה. לעומת זאת, ג'יי הפציר באחיו לא לעשות זאת. ברגעי הסיום של הקרב, ריינס הביס בצורה חסרת רחמים את ג'יי בעזרת סדרת מכות, שהספיקו כדי שג'ימי זרק את המגבת הלבנה לתוך הזירה. זריקה זו הובילה לעצירת הקרב ולניצחון ריינס כתוצאה מהכנעה טכנית, שהקנה לו הגנה מוצלחת על התואר. לאחר הקרב, ג'ימי הגיע כדי לבדוק את מצבו של ג'יי, ואמר באי רצון לריינס שהוא ראש השבט וראש המשפחה. לאחר מכן, היימן עיטר את ריינס בשרשרת דקורטיבית תוך כדי שהוא חגג את ניצחונו.
תוצאה לאורך זמן > Raw

לילה לאחר מכן בתוכנית Raw, אלוף ה-WWE, דרו מקינטייר, פתח את התוכנית וחגג את ניצחונו על רנדי אורטון ביחד עם ביג שואו, ריק פלייר, כריסטיאן ושון מייקלס. לאחר מכן, אורטון הופיע על המרקע והצהיר על כך שהמלחמה שלו עם מקינטייר רחוקה מסיומה עד שהוא ישים ידיו על אליפות ה-WWE. אורטון הוסיף ואמר שמקינטייר ישלם ביוקר על מה שעולל לו. בתגובה לדברים אלה, ברצונו של מקינטייר היה להוכיח שהוא אלוף לוחם, ולכן הוא הציב אתגר פתוח בפני כל מתאבק, שלא פגש אותו, לקרב על תוארו. בקרב זה, ששימש כקרב המרכזי של התוכנית, רוברט רוד, שהופיע לראשונה מאז מרץ 2020, נענה לאתגר. מקינטייר ניצח לבסוף את רוד והגן על תוארו בהצלחה. לפני שהתוכנית הסתיימה, אורטון נכנס לחדר האגדות עם אמצעי לראיית לילה, כיבה את האור ותקף את ביג שואו, פלייר, כריסטיאן ומייקלס, שהיו באמצע משחק פוקר. שבוע לאחר מכן בתוכנית, אורטון איתגר את מקינטייר לקרב גיהנום בכלוב באירוע גיהנום בכלוב, אתגר שמקינטייר נענה אליו בחיוב.
אסקה הגנה על אליפות הנשים של Raw נגד זלינה וגה בקרב חוזר. וגה נכנעה פעם נוספת לאחר שאסקה ביצעה עליה את מהלך האסקה לוק.
קבוצת The Hurt Business (אלוף ארצות הברית, בובי לאשלי, MVP ושלטון בנג'מין) התמודדו בקרב שלושה נגד שלושה מול אפולו קרוז, ריקושט ומוסטפא עלי. עלי העניק לקבוצתו את הניצחון בקרב לאחר שהצמיד את MVP לספירת שלוש.
הקרב המתוכנן על אליפות זוגות הנשים של ה-WWE, שלא התקיים באירוע, התקיים לבסוף ב-5 באוקטובר בפרק של התוכנית Raw. בקרב זה, ניה ג'קס ושיינה בייזלר הגנו בהצלחה על חגורות האליפות נגד ה-Riott Squad (רובי ריוט וליב מורגן).
תוצאה לאורך זמן > סמאקדאון

בפרק של התוכנית סמאקדאון באותו השבוע, האלוף האוניברסלי, רומן ריינס (שלווה על ידי פול היימן) הגיעו כדי לדבר על מה שאירע באירוע. ריינס הצהיר שהוא עשה את מה שהיה אמור לעשות וקרא לג'יי אוסו החוצה. ג'יי הגיע לזירה וטען שבמהלך הקרב מולו, ריינס הראה את ה"אני" האמיתי שלו. לעומת זאת, ריינס התעקש על כך שג'יי לא הכיר בו כראש השבט של המשפחה. ריינס הודיע שכל מה שהוא רצה זה לתת לג'יי את אור הזרקורים של הקרב המרכזי, ומנגד, ג'יי בייש את המשפחה. לאחר נזיפות מריינס כלפי ג'יי, הוא העניק לג'יי קרב חוזר על תוארו בקרב גיהנום בכלוב באירוע גיהנום בכלוב.
סשה בנקס אתגרה את ביילי לקרב על אליפות הנשים של סמאקדאון, שנקבע ביניהן לשבוע לאחר מכן, שהוא גם הלילה הראשון של הדראפט. בקרב ביניהן, בנקס ניצחה את ביילי כתוצאה מפסילה לאחר שביילי תקפה אותה עם כיסא. בעקבות זאת, בנקס אתגרה את ביילי לקרב נוסף על התואר, כשהפעם הן יתחרו ביניהן בקרב גיהנום בכלוב באירוע גיהנום בכלוב. קרב זה הפך רשמי יום לאחר מכן.
ג'ף הארדי קיבל קרב חוזר על אליפות הבין יבשתית נגד סמי זיין. זיין הגן בהצלחה על תוארו לאחר שגרם להארדי ליפול על אחת מפינות הברזל החשופות.
תוצאות

| מס' | תוצאות | התניות | זמן |
| --- | --- | --- | --- |
| P1 | סזארו ושינסקה נקאמורה (א) ניצחו את לוצ'ה האוס פארטי (קאליסטו ולינסה דוראדו) (עם גראן מטאליק) | קרב זוגות על אליפות הזוגות של סמאקדאון | 10:45 |
| 2 | סמי זיין ניצח את ג'ף הארדי (א) ו-AJ סטיילס | קרב סולם משולש על האליפות הבין יבשתית | 26:35 |
| 3 | אסקה (א) ניצחה את זלינה וגה בהכנעה | קרב יחידים על אליפות הנשים של Raw | 07:05 |
| 4 | בובי לאשלי (א) (עם MVP ושלטון בנג'מין) ניצח את אפולו קרוז (עם ריקושט) בהכנעה | קרב יחידים על אליפות ארצות הברית | 08:15 |
| 5 | הסטריט פרופיטס (אנג'לו דוקינס ומונטז פורד) (א) ניצחו את אנדרדה ואנג'ל גרזה | קרב זוגות על אליפות הזוגות של Raw | 08:15 |
| 6 | אסקה ניצחה את ביילי (א) בפסילה | קרב יחידים על אליפות הנשים של סמאקדאון | 03:45 |
| 7 | דרו מקינטייר (א) ניצח את רנדי אורטון | קרב אמבולנס על אליפות ה-WWE | 21:35 |
| 8 | רומן ריינס (א) (עם פול היימן) ניצח את ג'יי אוסו בהכנעה טכנית | קרב יחידים על האליפות האוניברסלית | 22:55 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שהאירוע הכיל קהל וירטואלי כחלק מחווית הצפייה ThunderDome.
↑  ג'ימי אוסו זרק מגבת לבנה לתוך הזירה במטרה לעצור את תקיפתו של ריינס, מה שהוביל לניצחונו של ריינס כתוצאה מהכנעה טכנית.
הערות שוליים

↑  מעריצי ה-WWE נלהבים לראות את הקהל בחזרה בתוכניות Raw
↑  ה-WWE מציג את חווית צפייה חדשה לקהל בשם ThunderDome
↑  ה-WWE מכריז על ארנת ה-ThunderDome; הצצה ראשונה לאולם עם חווית הצפייה הווירטואלית
↑  ה-WWE מודיע על אירוע התנגשות של אלופים בחדוש ספטמבר
↑  מקינטייר יגן על אליפות ה-WWE נגד אורטון (קרב אמבולנס)
↑  ריינס יגן על האליפות האוניברסלית נגד ג'יי אוסו
↑  סזארו ונקאמורה יגנו על אליפות הזוגות של סמאקדאון נגד לוצ'ה האוס פארטי (קרב במופע המקדים)
↑  ג'ף הארדי יגן על האליפות הבין יבשתית נגד סטיילס וזיין (קרב סולם משולש)
↑  הסטריט פרופיטס יגנו על אליפות הזוגות של Raw נגד אנדרדה וגרזה
↑  אסקה תגן על אליפות הנשים של Raw נגד זלינה וגה
↑  לאשלי יגן על אליפות ארצות הברית נגד קרוז
↑  ביילי תגן על אליפות הנשים של סמאקדאון נגד קרוס
↑  סזארו ונקאמורה ניצחו את לוצ'ה האוס פארטי (קרב במופע המקדים)
↑  זיין ניצח את הארדי וסטיילס והפך לאלוף הבין יבשתי הבלתי מעורער (קרב סולם משולש)
↑  אסקה ניצחה את זלינה וגה ושמרה על אליפות הנשים של Raw
↑  לאשלי ניצח את קרוז ושמר על אליפות ארצות הברית
↑  הסטריט פרופיטס ניצחו את אנדרדה וגרזה ושמרו על אליפות הזוגות של Raw
↑  אסקה ניצחה את ביילי כתוצאה מפסילה; ביילי שמרה על אליפות הנשים של סמאקדאון ולאחר מכן הותקפה על ידי סשה בנקס
↑  מקינטייר ניצח את אורטון ושמר על התואר (קרב אמבולנס)
↑  ריינס ניצח את ג'יי אוסו ושמר על האליפות האוניברסלית
וונדר וומן (סרט, 2009)

| --- | --- |

עטיפת הבלו ריי
 מבוסס על:  וונדר וומן
 בימוי:  לורן מונטגומרי
 הופק בידי:  ברוס טים
 תסריט:  גייל סימון 
 מדבבים:  קרי ראסל נייתן פיליון אלפרד מולינה רוזריו דוסון מארג הלגנברגר אוליבר פלאט וירג'יניה מדסן
 מוזיקה:  כריסטופר דרייק
 מדינה:  ארצות הברית ארצות הברית
 חברת הפקה:  Warner Premiere DC קומיקס האחים וורנר הנפשה
 חברה מפיצה:  האחים וורנר
 שיטת הפצה:  וידאו על פי דרישה, direct-to-video 
 הקרנת בכורה:  3 במרץ 2009
 משך הקרנה:  73 דקות
 שפת הסרט:  אנגלית
 סוגה:  סרט מדע בדיוני, סרט פנטזיה, סרט פעולה, סרט הרפתקאות 
 אתר רשמי
 דף הסרט ב־IMDb
 
וונדר וומן (באנגלית: Wonder Woman) הוא סרט גיבורי על מונפש אמריקאי משנת 2009 המתמקד בגיבורת על בעלת אותו שם. עלילת הסרט מבוססת באופן רופף על האתחול מחדש של ג'ורג' פרז לדמות, במיוחד קשת האלים והתמותה שהחלה את הכרך השני של הדמות ב-1987. זהו הסרט הרביעי של סרטי האנימציה המקוריים של יקום DC שיצא על ידי Warner Premiere והאחים וורנר הנפשה.
הסרט בוים על ידי לורן מונטגומרי, שביים את המערכה השנייה של "מותו של סופרמן" ועשה עבודת סטוריבורד עבור "ליגת הצדק: הגבול החדש", שנכתב על ידי גייל סימון ומייקל ג'לניק. כמו בכל ההפצות הקודמות בקו הסרטים הזה, הוא מופק על ידי האנימטור הוותיק של DC Comics ברוס טים.
ב-11 באוגוסט 2015, Warner Home Video הוציאה מחדש את הסרט בחבילה משולבת, הכוללת עותק DVD ו-Blu-ray, עותק דיגיטלי ועם הרומן הגרפי שעליו התבסס.
דמויות ומדבבים

קרי ראסל בתור דיאנה פרינס / וונדר וומן
נייתן פיליון בתור סטיב טרבור
אלפרד מולינה בתפקיד ארס
רוזריו דוסון בתור ארטמיס
מארג הלגנברגר בתפקיד הרה
אוליבר פלאט בתור האדס
וירג'יניה מדסן בתור היפוליטה
סקיי ארנס בתור ילדה קטנה
ג'ון דימאג'יו בתפקיד דימוס (קרדיט), הומלס (ללא קרדיט)
ג'וליאן גרוסמן בתור אטה קנדי
ויקי לואיס בתור פרספונה
דייוויד מקאלום בתור זאוס
ג'ייסון מילר בתור תראקס (קרדיט), מנהיג כנופיות (ללא קרדיט)
ריק אוברטון בתור סליק (קרדיט), נשיא ארצות הברית (ללא קרדיט)
אנדריאה רומנו כיועצת הנשיא
טרה סטרונג בתור אלכסה
ברוס טים כתוקף
הפקה

הסרט פורסם במקור כבעל קו עלילה הכולל את האל היווני ארס בורח מאי גן העדן על מנת ללכוד ולשלוט בפריט מיסטי בשם יד הזעם. לאחר מכן הוא ישתמש ביד הזעם כדי לחולל את מלחמת העולם השלישית. קו העלילה הזה ירד מאוחר יותר.
מנהלת הליהוק של הסרט, אנדריאה רומנו, הסבירה שהליהוק של קרי ראסל בתור וונדר וומן נוצר בחלקו בהשראת רומנו שראה את הופעתה של ראסל בסרט "המלצרית".
לדברי המפיק ברוס טים, במהלך הפוסט-פרודקשן, סצנות אקשן רבות נאלצו לערוך לאחר שהגזרה הראשונה של הסרט קיבלה דירוג R מאיגוד הסרטים של אמריקה.
הערות שוליים

↑  "World's Finest". Worldsfinestonline.com. 2008-03-26. נבדק ב-2011-01-30.
↑  "Newsarama article". Newsarama article. נבדק ב-2011-01-30.
↑  DC Comics promotional document published by Newsarama
↑  "The World's Finest – DC Universe – Wonder Woman". Worldsfinestonline.com. נבדק ב-2011-01-30.
↑  McLean, Tom (27 ביולי 2008). "SDCC '08 – DC Animation Panel". Newsarama. נבדק ב-5 ביוני 2010. {{cite web}}:  (עזרה)
↑  Denmead, Ken (3 במרץ 2009). "Wonder Woman Comes To Animated Life". Wired. נבדק ב-30 ביוני 2010. {{cite journal}}:  (עזרה)
| --- | --- |
בקרת זהויות :  LCCN: n2018054747   WorldCat (עם LCCN): n2018-054747
כסף בבנק (2019)

| כסף בבנק (2019)>  הפוסטר הרשמי של האירוע בכיכובה של בקי לינץ'.מידע |
| --- | --- | --- |
ארגון: WWE
מותג (ים): Raw סמאקדאון 205 לייב
תאריך: 19 במאי 2019
עיר: הרטפורד, קונטיקט
אולם: XL סנטר
סדרת אירועי שלם וצפה של ה-WWE
| The Shield'sFinal Chapter | כסף בבנק (2019) | :NXT TakeOverXXV |
סדרת אירועי כסף בבנק
| 2018 | כסף בבנק (2019) | 2020 |
כסף בבנק (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw,‏ סמאקדאון ו-205 לייב), ונערך ב-19 במאי 2019, באולם ה-XL סנטר שבהרטפורד, קונטיקט. האירוע היה האירוע העשירי בסדרת אירועי כסף בבנק.
שנים עשר קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ברוק לסנר, שלא הוכרז רשמית, ניצח בקרב הכסף בבנק של הגברים. ביילי ניצחה בקרב הכסף בבנק של הנשים, שפתח את האירוע. מאוחר יותר, היא פדתה את המזוודה על אלופת הנשים החדשה של סמאקדאון, שארלוט פלייר, לאחר שניצחה דקות ספורות לפני את בקי לינץ', והפכה לאלופת הנשים החדשה של סמאקדאון. בהגנה האחרת שלה על התואר, לינץ' ניצחה את לייסי אוואנס ושמרה על אליפות הנשים של Raw. עוד ברשימת הקרבות, קופי קינגסטון ניצח את קווין אואנס ושמר על אליפות ה-WWE, בעוד שסת' רולינס ניצח את AJ סטיילס ושמר על האליפות האוניברסלית.
הפקה > רקע

כמסורת של האירוע, התקיים קרב סולם בן שמונה משתתפים (ארבעה מ-Raw וארבעה מסמאקדאון), שהזוכה בו זכה במזוודה הירוקה שהכילה חוזה לקרב על אחת מאליפויות העולם. הזוכה בקרב יכול לממש את החוזה על אליפות ה-WWE או על האליפות האוניברסלית בכל זמן ובכל מקום שירצה במהלך השנה הקרובה. קרבות ההעפלה לקרב הסולם נקבעו במהלך התוכניות Raw וסמאקדאון. בנוסף לכך, התקיים קרב סולם נוסף בן שמונה משתתפות (ארבע מ-Raw וארבע מסמאקדאון), שהזוכה בו זכתה במזוודה הלבנה שהכילה חוזה לקרב על אחת מאליפויות הנשים. הזוכה בקרב יכולה לממש את החוזה על אליפות הנשים של Raw או על אליפות הנשים של סמאקדאון בכל זמן ובכל מקום שתרצה במהלך השנה הקרובה.
הפקה > עלילות

האירוע כלל קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-205 לייב.
הפקה > עלילות > קרבות כסף בבנק

ב-29 באפריל בתוכנית Raw, במסגרת הפינה "רגע של בליס", אלכסה בליס חשפה את ארבעת המשתתפים שייצגו את Raw בקרב כסף בבנק של הגברים: ברון סטרומן, ריקושט, דרו מקינטייר וברון קורבין. לילה לאחר מכן בתוכנית סמאקדאון, ארבעת המשתתפים האחרונים נחשפו: עלי, פין באלור, אנדרדה ורנדי אורטון. שבוע לאחר מכן, לרוברט רוד (בעבר בובי רוד) ניתנה הזדמנות להחליף את ריקושט בקרב כסף בבנק אם היה מנצח אותו באותה התוכנית, אך רוד כשל בניסיונו והפסיד לריקושט. ב-13 במאי, סמי זיין ניצח את סטרומן בקרב ספירות בכל מקום לאחר הפרעה מצידם של ברון קורבין ודרו מקינטייר, ניצחון שהעניק לזיין את ההזדמנות להחליף את סטרומן בקרב כסף בבנק.
ארבע המשתתפות שתייצגנה את Raw בקרב כסף בבנק של הנשים נחשפו גם הן במסגרת הפינה "רגע של בליס": נטליה, דנה ברוק, נעמי ואלכסה בליס בעצמה. לילה לאחר מכן בתוכנית סמאקדאון, ארבע המשתתפות האחרונות נחשפו: ביילי, מנדי רוז, אמבר מון וכרמלה. ב-13 במאי בתוכנית Raw, בליס, שאיבדה את המזוודה שלה, הוחלפה בקרב המרובע בין המשתתפות של Raw בקרב הכסף בבנק על ידי ניקי קרוס, קרב שבסופו קרוס ניצחה. שלושה ימים לאחר מכן, נודע שאלכסה בליס לא כשירה לקרב הכסף בבנק ומי שתחליף אותה תהיה אותה קרוס.
אירוע

| --- | --- |

תפקיד:: שם:
צוות השידור באנגלית: מייקל קול (Raw/קרב כסף בבנק גברים)
צוות השידור באנגלית: קורי גרייבס (Raw/סמאקדאון/קרב כסף בבנק גברים)
צוות השידור באנגלית: רנה יאנג (Raw/קרב כסף בבנק נשים)
צוות השידור באנגלית: טום פיליפס (סמאקדאון/קרב כסף בבנק נשים)
צוות השידור באנגלית: ביירון סקסטון (סמאקדאון/שני קרבות כסף בבנק)
צוות השידור באנגלית: בת' פיניקס (קרב אליפות זוגות הנשים)
צוות השידור באנגלית: ויק ג'וסף (205 לייב)
צוות השידור באנגלית: נייג'ל מקגינס (205 לייב)
צוות השידור באנגלית: איידן אינגליש (205 לייב)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: טים הייבר
צוות השידור בגרמנית: קלווין קני
כרוזים: גרג המילטון (סמאקדאון/205 לייב/קרב כסף בבנק נשים)
כרוזים: מייק רום (Raw/קרב כסף בבנק גברים)
שופטים: דנילו אנפיביו
שופטים: ג'ייסון איירס
שופטים: שון בנט
שופטים: די איי ברואר
שופטים: מייק קיודה
שופטים: ג'ון קון
שופטים: דריק מור
שופטים: דרייק וורץ
שופטים: רוד זאפאטה
מראיינות: צ'ארלי קארוסו
מראיינות: שרה שרייבר
פאנל לפני האירוע: ג'ונתן קואצ'מן
פאנל לפני האירוע: צ'ארלי קארוסו
פאנל לפני האירוע: דייוויד אוטונגה
פאנל לפני האירוע: סם רוברטס
פאנל לפני האירוע: בת' פיניקס
אירוע > מופע מקדים

המופע המקדים הכיל קרב אחד בודד, ובו דניאל בריאן ורואן התחרו נגד האוסוס (ג'יי אוסו וג'ימי אוסו) בקרב שאינו היה על חגורות אליפות הזוגות של סמאקדאון. בסיום, בריאן ניסה לקפוץ על האוסוס שנמצאו בחוץ, אך הם ביצעו עליו את מהלך הסופרקיק המשותף. בזירה, האוסוס ביצעו על בריאן את מהלך הדאבל אוס ספלאש, כשלאחר מכן ג'ימי אוסו הצמיד את בריאן לספירת שלוש, שהעניקה לזוג את הניצחון בקרב.
אירוע > הקרב המרכזי

הקרב המרכזי של האירוע היה קרב "כסף בבנק" של הגברים, שכלל את עלי, אנדרדה, ברון קורבין, דרו מקינטייר, פין באלור, רנדי אורטון וריקושט. הקרב הפך להיות בן שבעה משתתפים עקב הפציעה שאותה ספג סמי זיין מוקדם יותר באותו הערב על ידי גורם אינו מזוהה. ברגעיו האחרונים של הקרב היה ניתן לראות את עלי שעשה את דרכו אל עבר המזוודה. לפתע, מוזיקת הפתיחה של ברוק לסנר התנגנה והוא הגיח ביחד עם פול היימן. הוא רץ במהרה לזירה כדי לעצור את עלי מלהשיג את המזוודה ובדרך העיף את הסולם שעמד לצד הזירה וכתוצאה מכך פגע בצלמים. כמו כן, הוא הזיז את הסולם שעליו עמד עלי ולאחר מכן טיפס בעצמו בחופשיות ובקלילות אל עבר המזוודה והוריד אותה, מה שגרם לו לנצח בקרב ולהפוך למחזיק מזוודת כסף בבנק.
ביקורות

העיתונאי של Wrestling Observer Newsletter, דייב מלצר, אמר בסיקור שלו שהקרב על האליפות האוניברסלית היה קרב נדיר, שנערך באירוע שלם וצפה של ה-WWE, והוא היה אף מתאים לתוכנית של NXT.